**JELGAVAS VALSTSPILSĒTAS PAŠVALDĪBAS 2023. GADA 25. MAIJA**

**SAISTOŠO NOTEIKUMU NR.\_\_\_\_\_\_\_\_\_**

**„JELGAVAS VALSTSPILSĒTAS PAŠVALDĪBAS IZGLĪTĪBAS IESTĀŽU**

**SPORTA LAUKUMU IZMANTOŠANAS KĀRTĪBA”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu projekts „Jelgavas valstspilsētas pašvaldības izglītības iestāžu sporta laukumu izmantošanas kārtība” (turpmāk – saistošo noteikumu projekts) izstrādāts ar mērķi noteikt publiskā lietošanā nodoto Jelgavas valstspilsētas pašvaldības īpašumā esošo izglītības iestāžu sporta laukumu izmantošanas kārtību ārpus izglītojamo mācību procesa un treniņu laikiem.  Šobrīd spēkā esošie saistošie noteikumi ir izdoti, pamatojoties uz likumu „[Par pašvaldībām](https://likumi.lv/ta/id/57255-par-pasvaldibam)”, kas ir zaudējis spēku, tāpēc saistošie noteikumi ir piemērojami pamatojoties uz Pašvaldību likuma pārejas noteikumu 6.punktu, ciktāl tas nav pretrunā ar Pašvaldību likumu, bet ne ilgāk kā līdz 2024. gada 30. jūnijam.  Lai apmeklētāji netraucēti varētu izmantot sporta laukumos piedāvātās aktivitātes, pašvaldībai tajos ir jānodrošina sabiedriskā kārtība, nosakot izpildes kontroli, administratīvo atbildību un administratīvā pārkāpuma procesa kārtību.  Dome ir tiesīga izdot saistošos noteikumus un paredzēt administratīvo atbildību par to pārkāpšanu, nosakot administratīvos pārkāpumus un par tiem piemērojamos administratīvos sodus, ja likumos nav noteikts citādi, par publiskā lietošanā nodotu pašvaldības teritoriju izmantošanu. |
| 1. Fiskālā ietekme uz pašvaldības budžetu | Saistošajiem noteikumiem nav tiešas ietekmes uz pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – iespēja socializēties īstenojot sportiskas aktivitātes atbalstošā vidē.  Nav ietekmes uz vidi.  Ir labvēlīga ietekme uz sabiedrības veselību.  Nav ietekmes uz uzņēmējdarbības vidi pašvaldības teritorijā.  Nav ietekmes uz konkurenci. |
| 1. Ietekme uz administratīvajām procedūrām un to izmaksām | Neietekmē. Līdzšinējā kārtība netiek mainīta. |
| 1. Ietekme uz pašvaldības funkcijām un cilvēkresursiem | Neietekmē pašvaldības funkcijas un cilvēkresursus. Līdzšinējā kārtība netiek mainīta. |
| 1. Informācija par izpildes nodrošināšanu | Saistošo noteikumu izpildē nav paredzēts izveidot jaunu institūciju. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts 28.04.2023. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 12.05.2023.  Saņemtos viedokļus par saistošo noteikumu projektu pašvaldība apkopos (apkopojumā norādot iesniedzējus, vērā ņemtos viedokļus, vērā neņemtos viedokļus, pamatojumu) un atspoguļos šajā paskaidrojuma rakstā. |

Jelgavas valstspilsētas pašvaldības domes priekšsēdētājs A.Rāviņš